fi fi fi fi en en fi fi it fi fi fi da fi fi fi fi fi fi da fi fi fi fi fi fi fi fi da fi fi fi fi fi sv fi fr fi it fi fi fi fi da sl en fi fi fi fi fi fi fi fi da fi fi fi fi fi fi fi da fi it fi fi fi fi da fi fi fi fi fi fi fi fi fi fi fi da fi fi fi fi fi id fi fi fi fi fi la fi fi fi fi fi fi da sl fi fi fi fi fi en fi fi fi fi fi fi fi da fi fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi es fi fi fi fi fi fi fi fi fi fi fi fi fi fi en fi it fi fi fi fi fi fi en en fi es en fi en en
"Eihän elämää kannata elää, jos ei tavoita taivaisiin"
Paita - Lindex | Legginssit - H&M | Korut - Glitter
Heipä hei ja hyvää sunnuntai-iltaa! Mulla on ollut tosi kiireinen viikko ja tuntuu, että se on kyllä mennyt ihan siivillä. Ens viikolla vaihtuu jo huhtikuu ja ollaan taas lähempänä kesää. Tulis vaan vielä ne lämpimät ja aurinkoiset säät takaisin. Tän viikon aikana oon muun muassa käynyt shoppailemassa niin kaupungilla kuin kirpputoreillakin. Oon lisäksi tehnyt kevätsiivoja. Oon tyhjentänyt kaappeja ja päässyt parista isommasta jutusta eroon. Kun ei vaan ole tilaa joka jutulle, niin pakko on luopua.
Täytyy kyllä myöntää, että tällä viikolla oon kyllä herkutellutkin ihan sikana ja vaunulenkit jäi useampana päivänä tekemättä. Ihan hirveät kelit ollut, kun välillä tullu vettä, räntä, lunta ja hirveä tuuli. Ehkä ens viikko ois parempi. Saa kyllä olla kiitollinen, että on auto käytössä, vaikka toisaalta jos ei olis, niin ehkä tulis vaunuteltua enemmän. :D
Blogista sen verran, etten tee sitä virhettä tällä kertaa, mitä viime blogissa, että alkaisin stressata postaamattomuudesta. Välillä mulla on aikaa tehdä useampi postaus, niin että joka toinen päivä tulee postausta, mutta välillä taas on useamman päivän tauko. Oon aika perfektionisti tän blogin suhteen ja haluaisin postata joka toinen päivä, mutta tällä hetkellä aika ei vain riitä siihen. Pyrin kuitenkin postaamaan 2-3 kertaa viikossa. Luonnoksissa on valehtelematta kymmenen keskeneräistä postausta, joita täydentelen silloin kun ehdin. Äitiys on kuitenkin tällä hetkellä se mun "työ" ja oon kiitollinen siitä, että voin olla kotona hoitamassa omaa lastani. Rakastan kuitenkin sitä, että saa tyhjentää päätä tänne blogin puolelle ja blogien lukeminen on kans ihanaa. Jos vaikka kirjotan tähän loppuun nyt, että lähden vaunulenkille, niin mun on pakko sinne lähteä, kun oon sen tänne kirjottanu. Joten tässä taas vähä tällaista kirjoittelua vailla punaista lankaa. :D
Meille oli tulossa talvivauva ja ajattelin, että täytyisi ostaa jonkinlainen haalari, sillä äitiyspakkauksen toppahaalari on todella iso vastasyntyneelle. Tulin kuitenkin toisiin ajatuksiin ja päätinkin ostaa lämpöpussin. Lämpöpussejahan on monenlaisia esimerkiksi toppaversioita ja myös sellaisia, joiden alaosan saa pussiksi sekä haalariksi. Lämpöpusseissa on usein myös reiät, jolloin pussin saa laitettua turvakaukaloon tai sitten se sopii myös vaunuihin. Selailin nettiä kunnes törmäsin Baby's Only -merkkiseen lämpöpussiin PikkuVaniljan nettisivuilla ja ihastuin. Apua miten ihanan näköinen! Mietin asiaa hetken, sillä 89€ oli paljon lämpöpussista, kun halvemmallakin saisi. Yritin myös etsiä tätä kyseistä lämpöpussia käytettynä netistä, mutta turhaan. Päätin siis klikata tämän lämpöpussin harmaana ostoskoriin. Mielestäni harmaa väri oli nätein ja sopii sekä tytölle että pojalle.
Voin kyllä sanoa, että tämä on ollut joka sentin arvoinen! Aluksi olin vähän epävarma, mitä tulisi pukea vauvalle tuonne alle. PikkuVaniljan nettisivuille lukee, ettei vauvalle tarvitse pukea ulkovaatteita lainkaan esimerkiksi kauppaan mentäessä. Myönnän pukeneeni aluksi pojalle vähän liikaa, koska en millään uskonut, että tää olisi niin lämmin. Sattuipa kerran niinkin, että automatkalla olin unohtanut avata pussin ja poika alkoi huutaa kuumuuttaan reilun puolen tunnin jälkeen hiestä märkänä, vaikka ulkona oli n. -20 astetta pakkasta. Oon käyttänyt lämpöpussia siis kauppareissuilla ja kyläilyreissuilla niin, etten ole pukenut pojalle kuin villasukat, tumput ja pipon päähän. Vaihtelevasti pojalla on saattanut olla päällysvaatteiden päällä collogehaalari jos on ollut oikein kovat pakkaset. Aina silti kaupan sisällä on lämpöpussin saanut avata. Vaunulenkeillä olen myös käyttänyt lämpöpussia, mutta sinne olen yleensä laittanut pakkasilla karvahaalarin pojalle ja sitten pussiin. Mut ei todellakaan tarvi pukea lapselle mitään toppahaalaria kauppareissuille tai kyläilyreissuille. Poika usein myös nukahti automatkoilla, niin sen pysty jättämään helposti sisällä turvakaukaloon tai vaunuihinkin jatkamaan uniaan ja avata vaan lämpöpussia. Ei tarvinnut riisua poikaa mitenkään ja toivoa, ettei se herää.
Lämpöpussi on kyllä ollut meille todella tarpeellinen arjen helpottaja ja suosittelen sellaisen hankkimista erityisesti talvivauvoille, mutta myös syysvauvoille mikäli yhtään reissailee vähän enemmän. Nyt oon pikku hiljaa siirtynyt vaunuissa äitiyspakkauksessa tulleeseen apina makuupussiin, sillä tää lämpöpussi alkaa olemaan liian kuuma pojalle, kun tuo aurinkokin paistaa jo niin lämpimästi.
Sisustaminen vaatii kyllä kärsivällisyyttä ja välillä tuntuu, että tuleeko tää koskaan valmiiksi. Jos raha kasvais puussa, niin varmaan ostelisinkin kaikki jo heti. :D Mutta koska näin ei ole, niin tää on tällaista pikku hiljaa tapahtuvaa. Tuossa viikonloppuna käytiin läpi kaappeja ja saatiin ihan kivasti tyhjättyä niitä kaikenlaisesta turhasta. Myönnän, että tuun ihan älyttömän iloiseksi kaikista uusista sisustustavaroista, mutta liika on myös liikaa ja sen takia yritän myös kierrättää tarpeettomia tavaroita. En halua olla mikään himohamstraaja, vaikka säästänkin muistoja esim. ala-asteelta. :D Joka tapauksessa, tässä siis muutama viime aikainen sisustuslöytö.
Tämän postauksen otsikko johtaa heti harhaan, koska tämä tarjotin oli kaveriltani lahja uuteen kotiin eikä oma sisustuslöytöni. Kiitos vielä, mikäli luet. ;) ♥ Olin itseasiassa yrittänyt metsästää tämän tyylistä tarjotinta, mutta enää ei tarvitse. Tämä tarjotin vilahtikin jo edellisessä postauksessa.
Yllättävää, mutta Clas Ohlsonista on alkanut tulla mun lempikauppa sisustukseen liittyen. Sieltä olisin voinut ostaa vaikka mitä! Kannattaa käydä tsekkaamassa, jos et oo aikasemmin käynyt. Tämän tyylistä pyykkikoria olen yrittänyt etsiä kauan ja vihdoin löysin mieleisen kyseisestä kaupasta. Tää on vielä siitä kätevä, että tämän alla on pyörät, niin tätä voi liikutella vapaasti huoneesta toiseen. Lisäksi tykkäsin tuosta köysirivasta. Tosin ajattelin, että toisella puolella ois ollut samanlainen, mutta ripoja olikin vain tämä yksi. Tää makso jotain 16€.
Tämän puisen sisustuskuution löysin kirpputorilta hintaan 2€. Mähän tykkään kaikenlaisista tämän tyylisistä sisustusjutuista ja tämä oli kivan erikoinen joten nappasin sen koriini. Toisella puolella tätä kuutiota on vielä teksti "Home is where they love you".
Tämä Pentikin servettiteline oli myös kirpputorilöytö ja maksoi 5€. Meillä on paljon servettejä, mutta en ole koskaan saanut niitä hienosti esille, koska teline on puuttunut. Nyt ei siis ole enää sitäkään ongelmaa. Tämä löysikin heti paikan meidän ruokapöydästämme.
Category: kirpputori, koti, ostokset, sisustus
torstai 19. maaliskuuta 2015
Hei! Tässä teille lupaamaani tuorepuuron reseptiä. En ollut aikaisemmin kuullutkaan tuorepuurosta, mutta bloggaajilla oli Elovenan kanssa kampanja, minkä vuoksi sitten eksyin Elovenan sivuille ja bongasin sieltä tämän reseptin. Kokeilin ja ihastuin heti!♥ Tämä on ihan perusresepti, jonka täytteitä muuntelemalla saa erilaista puuroa joka kerta. Itse olen kokeillut mm. mansikkaa, mangoa, mustikkaa, vadelmaa, mustaviinimarjaa, papaijaa, puolukkaa, banaania ja ananasta. Silti ehkä paras sekoitus on mielestäni tähän asti ollut mansikka ja mango. Kuvassa olevaan puuroon olin laittanut mansikkaa, mangoa, papaijaa, ananasta ja banaania (kaikki muut paitsi mansikka löytyi pakastealtaasta smoothie hedelmäsekoitus nimellä). Mulla on tosiaan ollut viha-rakkaus -suhde puuroihin, mutta tämän reseptin myötä suhde on muuttunut rakkaussuhteeksi.♥
5 dl marjoja, hedelmiä tai molempia
1. Jos marjat ovat jäisiä, sulata niitä hetken mikrossa.
2. Laita ainekset tehosekoittimeen ja sekoita ne tasaiseksi seokseksi.
3. Anna puuron olla jääkaapissa jonkin aikaa (n. 5 min). Parasta puuro on, kun se on ollut jääkaapissa esimerkiksi yön yli.
Onko tuorepuuro teille tuttu?
tiistai 17. maaliskuuta 2015
Mä kuvailen kameralla paljon ja kuvakansiot täyttyvät myös sellaisista kuvista, joita en välttämättä ota mitään erityistä postausta varten. Ne kuvat ovat vain satunnaisia otoksia arjen keskeltä. On kuitenkin kiva päästä jakamaan myös tällaisia kuvia, niin aattelin jakaa niitä sitten yhden postauksen verran.
Nämä molemmat kuvat ovat helmikuulta. Aurinko paistoi pitkästä aikaa oikein kunnolla, niin lähdin kameran kanssa vaunulenkille. Laskiaispullia syötiin meillä viikko ennen oikeaa laskiaista. Jostain kumman syystä luulin laskiaisen olevan jo kyseisenä viikonloppuna, kun kaupoissakin mainostettiin laskiaispullia...
Mua harmittaa tää peplum-paita ihan sikana! Ostin tän raskausaikana kirpputorilta ja kokeilinkin tätä, mut ison mahan takia en sitten huomannut, että tämä onkin tällaiselle pitkäselkäiselle liian lyhyt. Karu totuus iski vasta synnytyksen jälkeen. On niin vaikea löytää täydellistä pitkähihaista peplumia. Tykkäsin älyttömästi tämän vetoketjuyksityiskohdasta selässä.
Oon pikku hiljaa laitettu täällä tavaroita ns. omille paikoilleen. Vielä pitäis tauluja ym. laittaa seinille. Jotenkin, kun on oma asunto, niin ei viittis hirveästi tehdä turhia reikiä seiniin. Sen takia mietin hirveän tarkkaan mihin minkäkin sisustusjutun asetan. :D Lisäksi suunnitteilla on yks isompi sisustusjuttu, mutta siitä kuulette sitten myöhemmin, kun/jos saan sen toteutettua olohuoneeseen. :)
Ollaan jo monta vuotta ajateltu, että pitäis hankkia videokamera. Ainakin viimeistään sillon, kun tulee lapsia. Mua on pienenä kuvattu paljon ja ne ovat olleet arvokkaita muistoja. Pojan syntymän aikoihin oli niin paljon kaikkea et tää sitten unohtu, mut nyt viikonloppuna käytiin Anttilasta hakemassa yks jäsen lisää meidän Canon-perheeseen. Oon ottanu videopätkiä järkkärillä ja kännykälläkin, mutta tuossa Canon EOS 1100D:ssä ei ole videossa automaattitarkennusta, mikä on kyllä tosi tympeää. Jos siis esimerkiksi kuvatessa zoomailee, niin täytyy koko ajan käsin tarkentaa... No tässä videokamerassa ei ainakaan ole sitä ongelmaa!
Nää on näitä kuvia, kun kotona ollessa nappasen arjen lomassa muutaman kuvan itsestäni peilin kautta. Tässä siis vähän kotilookkia. Jos lähden jonnekin, niin saatan pukea esim. farkut päälleni, mutta kun tuun kotiin, niin ensimmäisenä vaatteet menee vaihtoon. En vaan tykkää olla kotona missään kiristävissä vaatteissa vaan mahdollisimman rennoissa.
Yks päivä mulla kävi kylässä mun lukioaikaisia kavereita ja ne toi meille lahjan uuteen kotiin.♥ Ihana huomata, että vaikka ei nähtäis pitkään aikaan, niin lahjavalinta ainakin meni ihan nappiin mun makua ajatellen: beigeä, valkoista, tähtiä ja maalaisromanttista sisustusta.♥ Kiitos! Nää tulikin heti käyttöön!
lauantai 14. maaliskuuta 2015
Tää meidän asunto on rakennettu vuonna -85 ja makuuhuoneessa sijaitseva vaatehuone näytti justiin siltä, että sinne on aina seuraavat asukkaat lisänneet jotain. "Täältä puuttuu naulakko, laitetaan tänne toi isoisoisoisoisoäidin vanha..." Se siis ei ollut millään tavalla yhtenäinen ja hyllyt oli myös kiinnitetty miten sattuun tyyliin jollain jämäruuveilla, mitä oltiin satuttu löytämään. Ruuvit nimittäin olivat melkein kaikki eri paria ja hyllyt tosiaankin oli vähän huojuvat. Päätettiin sitten uusia vaatehuoneen sisältö enemmän meidän tarpeisiin sopiviksi. Pahoittelen jo etukäteen kännykkäkuvia, koska tää oli sitä aikaa, kun kamera oli miehellä käytössä töissä. Mut eiköhän tästä selvää saa.
Seinällä oli siis kahdenlaisia hyllyjä, mutta nuo nurkkahyllyt olivat vähän epäkäytännölliset. Lisäksi oikeanpuoleisella seinällä oli naulakko ja vasemmanpuoleisella seinällä oli puinen hattuhylly henkaritangolla ja vielä erillinen henkaritanko alempana. Seinät olivat ihan tavalliset valkoiset ja lattialla muovimatto (jonka jätimme ainakin toistaiseksi). Mahtuhan tuonne tavaraa paljon, mutta ei se kovin siisti ollut.
Isäni tuli tekemään myös tämän remontin meille. Ensimmäisenä nuo kaikki hyllyt piti irroittaa, kitata seinältä reiät piiloon, vähän hioa ja laittaa maalia. Maali oli vaaleaa, vähän sinertävää. Sen jälkeen kiskojen ja kannakkeiden kiinnitys. Hyllylevyä ei ole kuin tietyn mittaisia, niin ne piti pilkkoa oikeaan mittaansa.
Tässä sitten kuvaa valmiista vaatehuoneesta. Laitoimme tämän vasemmanpuoleisen seinän täyteen hyllyjä koko leveydeltään ja päätyseinään pari hyllyä ja henkaritanko. Olin kyllä yllättynyt tämän hyllylevyn hinnasta, sillä näitä oli kolmea eri kokoa syvyydeltään (28,5cm, 40cm ja 57 cm). 40 cm oli ehkä pikkasen liian pieni ja 57cm liian syvä, mutta päädyimme silti ottamaan tuon 57cm syvän hyllyn ja ottamaan siitä 7 cm pois. Pituudeltaan hyllyt olivat 2,5m joten levyjä joutui katkomaan sopivan mittaisiksi ja levystä jäi sitten hukkapaloja. Yhdellä tällaisella 57cm x 250cm levyllä oli hintaa 23,20€! Mutta saatiinpa ainakin vaatehuone! Mun mielestä tämä on paljon toimivampi näin ja huomattavasti myös yhtenäisempi! Vai mitä ajattelette? :)
Category: koti, remontti, sisustus
torstai 12. maaliskuuta 2015
Hei! Täällä ollaan nautittu keväisistä ihanista ilmoista ja oltu joka päivä jossakin. Pojan kanssa on ainakin tällä hetkellä vielä helppo liikkua, kun hän joko nukkuu tai sitten hereillä ollessaan on tyytyväisenä reissussa mukana. Viime viikolla meillä kävi kylässä pari mun lukioaikaista kaveria ja oli kyllä ihana nähdä pitkästä aikaa! Oon tosiaan kierrelly kirpputoreja löytämättä kuitenkaan tällä kertaa mitään. Välillä niinkin päin. Kävin myös katsastamassa auton toista (tai kolmatta?) kertaa elämäni aikana yksin. Se ei oo mitään mun lempipuuhaa, kun mieluiten antaisin tuon toisen puoliskon tehdä sen. Jotenkin se on epämiellyttävää, kun ei tiedä autoista hirveästi mitään. Liikun vaan sillä paikasta a paikkaan b ja kunhan radio/cd-soitin toimii, niin hyvä. :D No ei, kyllä mä nyt jonkin verran tiedän ja huomaan myös jos jokin oleellinen osa on rikki. Kerran, kun menin katsastamaan autoa, niin ois toki voinu tarkastaa sellasetkin perusjutut, että edes valot toimii ja kaikki lamput palaa... Noh, tällä kertaa kaikki meni hyvin, vaikka auto ei katsastuksesta läpi mennykään.
Mun lempikukka on kyllä ehdottomasti ruusu ja kuvan ruusut ovat miehen tuomia. Ei tosin naistenpäivänä vaan jo ennen sitä. Oli töiden jälkeen kipassu kukkakaupan kautta ja minä ku mietin, että on jääny varmaan ylitöihin sit ku ei näkyny, vaikka yleensä mies kyllä ilmoittaa niistä jos menee pidempään. Oli kyl ihana yllätys ja kyllä itku tuli.♥
Kai mä tästä lähden vaunulenkille tuonne ihanaan aurinkoiseen ulkoilmaan. Nauttikaa tekin auringosta, keillä se tällä hetkellä paistaa!♥
Category: arki, lifestyle, valokuvaus
Kuukauden suosikit - Helmikuu
sunnuntai 8. maaliskuuta 2015
Tuorepuuro. Helmikuussa tutustuin tuorepuuroon. En ollut koskaan kuullutkaan kyseistä termiä, mutta voin sanoa, että toimii! Mä en ole mikään puuron ystävä vaan oon syönyt lähinnä väkisin aamuisin puuroa koska "se on terveellistä" ja "se pitää hyvin nälkää" ym. Mutta tää tuorepuuro... Valehtelematta söin sitä aamupalana, välipalana ja iltapalana. :D Voin jossain vaiheessa jakaa lempireseptin tästä, kun tästä voi tehdä niin monenlaista versiota.
Tangle teezer ja Invisibobble -ponnarit. Joskus viime vuoden puolella ostin vihdoin itselleni tämän kovasti kehutun Tangle teezer -hiusharjan ja voin sanoa, että ei tätä oo turhaan kehuttu! Siis tää on niin hellävarainen hiuksille ja selvittää takut kuin takut. En voi muuta kuin kehua! Sopii sitä paitsi hyvin käteen eikä tässä mee rikki mikään. :D Oon nimittäin useasti saanu normaaleista hiusharjoista sen varren poikki. ;) Tähän samaan suosikkeihin tulee nämä Invisibobble -ponnarit eli puhelinlankaponnarit, joita ostin lisää helmikuussa. Nää on vaan niin parhaita ja nämäkin ovat hellävaraisia hiuksille.
Sitteri. Me ei aluksi hankittu sitteriä ollenkaan, kun ajateltiin sen olevan turha jos lapsi ei viihdykään yhtään yksikseen. Olin kuitenkin katsellut jo raskausaikana keskusteluja sittereistä ja tullut siihen tulokseen, että Babybjörnin sitterin haluan ehdottomasti joten tällainen saapui meille postissa helmikuun alussa. Tää on ollu kyllä ihan suosikki, koska poika viihtyy tässä hyvin ja näkee samalla mitä minä touhuan. Tämän avulla onnistuu ruoanlaitto tai esimerkiksi suihkussakäynti joten tää on kyllä arjen pelastaja!
Kivennäisvesi. Tuossa yhdessä postauksessa taisin mainitakin, että oon koukuttunu erimakuisiin kivennäisvesiin. En ole mikään limsojen ystävä, koska.. no liian hapokasta. :D Mutta nää kivennäisvedet on hyvän makuisia ja tarpeeksi laimeita hapoiltaan, että näitä on miellyttävä juoda. Onko teillä jotain vinkkiä, mikä ois parhaan makuista kivennäisvettä?
Kevätkengät. Oon pikku hiljaa ottanut varastosta kevätkenkiä esille. Erityisesti sen jälkeen, kun melkein kaikki lumet suli pois ja lämpötila on ollut melkein joka päivä plussan puolella. Nää kengät taitaa kyllä vedellä viimeisiään, mikä tosin on harmi, koska nää on tosi kivat! Joskus löysin nää kirpparilta jollain parilla eurolla.
Uudet farkut. Mä ostan harvoin kaupasta farkkuja. Näitä ennen oon ostanu farkkuja viimeks varmaan öö... neljä vuotta sitten? :D Kirpputorilta kyllä oon ostellu jos oon sattunu löytämään hyvät ja sopivat. Oon kuitenkin tykännyt näistä älyttömästi. Kahdet taaimmaiset farkut on Cubukselta ja kahdet etummaiset ovat Gina tricotista ja nää tuli kyllä tarpeeseen!
Sanni - 2080-luvulla. Kun ensimmäisen kerran kuulin Sannin biisin Prinsessoja ja astronautteja, ihastuin! Tykkään kyllä kovasti Sannin biiseistä. Tämä onkin ihan uutta tuotantoa Sannilta, jota oon kuunnellut toistolla helmikuun aikana.
ps. Hyvää naistenpäivää ihanaiset!♥
Category: kuukauden suosikit, musiikki, ruoka, vaatteet, vauva
perjantai 6. maaliskuuta 2015
Koulussa mun lempiruoka oli spagetti ja jauhelihakastike. Sitä olisin voinut syödä vaikka kuinka paljon! Jostain kumman syystä en kotona saanut tehtyä hyvää jauhelihakastiketta tai ainakaan niin hyvää kuin koulussa. Saimme häälahjaksi Kiireisen kokkaajan keittokirjan ja päätin kerran kokeilla sieltä löytämääni jauhelihakastikkeen reseptiä pienin muutoksin. Tästä reseptistä tulikin mun ja Timon lemppari ja haluan jakaa tämän teillekin. En yleensäkään kokkaile mitään erikoisuuksia vaan tämäkin on tällainen perus arkiruoka, joka on helppo ja nopea tehdä.
n. 2 rkl jauhoja
n. 140 g tomaattipyrettä (tai oman maun mukaan)
mausteita oman maun mukaan
1. Ruskista jauheliha paistinpannulla tai teflonkattilassa. (Itse teen aina teflonkattilassa, niin koko kastikkeen voi tehdä sinne suoraan). Jos laittaa sipulia niin se mukaan tässä vaiheessa pilkottuna.
2. Ripottele jauhelihan päälle jauhot ja sekoita.
3. Lisää vesi, lihaliemikuutio ja tomaattipyre. Anna kiehahtaa. Tarvittaessa lisätä suurustetta, jotta kastikkeesta tulisi paksumpaa.
4. Lisää mausteet ja nauti spagetin kanssa.
keskiviikko 4. maaliskuuta 2015
Tässä vähän esittelyä poikamme vaatetyylistä (tai äitin vaatemausta). Tässä postauksessa esittelen vain pienen osan pojan vaatteista. Tykkään pukea poikaa hienoihin vaatteisiin erityisesti silloin kun ollaan menossa jonnekin. Pelkästään kotona ollessa en aina jaksa miettiä, mitkä vaatteet sopii yhteen. Itsekin pukeudun kotona rennommin, niin sama pätee poikaan.
En ajatellut, että mulla olisi joku erityinen tyyli lapselle, mutta silti huomasin raskausaikana ostamani vaatteiden olleen tiettyä tyyliä ja niissä toistui aina samat jutut kuten tähtikuvio, haaremihousut, kyynärpaikat, polvipaikat, napit, kaulukset, yksinkertaiset kuviot, neutraalit ja ei-niin-kirkkaat värit. Vaatteita valitessa ulkonäön lisäksi yritän miettiä vaatteen käytännöllisyyttä. Saako vaatteen kuinka helposti lapsen päälle? Missä asteessa vaatteen voi pestä? Kutistuuko vaate, jos sen peseekin 60 asteessa eikä 40 asteessa niin kuin pesulapussa lukee? Onko vaate käytännöllinen lapsen liikkumista ajatellen? Hienokin vaate voi jäädä käyttämättä esimerkiksi jos nappeja ei saa helposti auki (tämän huomasin muutamassa vaatteessa!)
Olen ostanut suurimman osan vaatteista kirpputoreilta tai saanut lahjaksi. Jos lastenvaatteet ostaa uutena, niihin saa kulutettua ihan kivasti rahaa, sillä ne eivät kovin halpoja ole. Esimerkiksi bodyt maksaa 7-15€/kpl ja housut 9-20€/kpl. Lapset sitä paitsi kasvaa niin nopeasti, varsinkin vauvana joten itse kannatan mielummin käytettyjen vaatteiden kuin uusien ostamista. Mulle ei niinkään ole väliä, mitä merkkiä vaatteet ovat. En ole erityisesti minkään merkin perässä ja meidän poika käyttää niin Name it:n, äitiyspakkauksen kuin erilaisten markettienkin vaatteita. Olen kuitenkin huomannut, että H&m:n, Kappahl:n ja Lindexin vaatteet miellyttää mun silmää eniten.
Erilaiset collegehaalarit ovat kyllä ihan lemppareita. Tämän vuoden talvi, kun oli vielä leuto, niin nämä ovat olleet kovassa käytössä. Aluksi pohdin, että mitä tuonne pitäisi pukea alle, ettei lapselle tulisi liian kuuma tai kylmä. Oonkin käyttänyt haalareita kahdenlaisessa tarkoituksessa; sisävaatteena ja ulkovaatteena kerrospukeutumisessa. Jos käytän haalaria sisävaatteena, laitan alle pelkän bodyn ja haalarin alaosa toimii siis housuina. Jos taas käytän haalaria vähän niinkuin päällysvaatteena, jonka otan sisälle tultaessa pois, alle laitan bodyn sekä housut.
Newbie -merkkiset vaatteet on ihan mun lemppareita. Oonkin facebookissa useammassa pelkästään Kappahl:n Newbievaatteita myyvissä kirpputoreissa. Kaikki Newbien vaatteet kelpaisivat mulle ja vaatteet ovat juuri tällaisia vähän hennompia värejä, suht yksinkertaisilla kuvioinneilla ja kauniilla yksityiskohdilla kuten napeilla.
Jostain kumman syystä haaremihousut ovat miellyttäneet mua housuista eniten eli siis sellaiset, jossa tuo haaraosa on selvästi pidempi. Tällaisia housuja esimerkiksi Lindex myy paljon. Myös erilaiset polvipaikat ja polvissa olevat kuvioinnit ovat miellyttäneet mun silmää. Jonkin verran olen ostanut myös farkkuja, mutta kyllä collegehousut ovat materiaaliltaan miellyttävimmät.
Kaulukset, napit, rintataskut, kyynärpaikat, raidat ja söpöt kuosit
Nämä yksityiskohdat miellyttää vaan niin silmää! Koska tykkään musiikista, Name it -merkillä sattui olemaan nuottikuosisia vaatteita, joita etsin kissojen ja koirien kanssa. Nämä olivat myös neutraaleja vaatteita, joten sopivat sekä tytölle että pojalle. Mulla on myös Name it -merkkisiä harsoja, jotka on olleet kyllä ihan parhaita.
Category: lapset, muoti, tyyli, vaatteet, vauva
sunnuntai 1. maaliskuuta 2015
Farkut - Gina tricot | Ruutupaita - kirpputori/H&m | Kengät - kirpputori
Iltaa! Tulin esittelemään teille asun muodossa tämän viikon kirpputorilöydön, joka jo Instagramissa vilahti yhdessä kuvassa. Oon nyt yrittänyt etsiä erilaisia paitoja, joiden ympärille asu olisi helppo koota ja kirpputorilla tämä iski silmään. Kävin tätä sovittamassa ja pakkohan tämä oli saada. Hintakaan ei ollut päätä huimaava, sillä tästä paidasta maksoin tosiaan sen kaksi euroa.
Meillä oli tuossa viikon verran oma kirpputoripöytä Vanhankylän Ullakko kirpputorilla täällä Seinäjoella ja perjantaina haettiin pois loput tavarat, jotka eivät menneet kaupaksi. Ei niitä kyllä paljoa jäänyt ja pääsin suurimmasta osasta vaatteista eroon! Laitoin pari kertaa käytettyjäkin vaatteita jollain parilla eurolla menemään, koska halusin tosiaan vaan päästä vaatteista eroon. Huolimatta siitä, että kallein tuote oli viisi euroa, niin sain mä viikon ajalta yli sata euroa. Eli siis kannatti!
Näiden kuvien tarina on muuten mielenkiintonen. Mieheni oli tarvinnut meidän järjestelmäkameraa töissä ja unohti sen sitten töihin viikonlopun ajaksi, mikä tarkoitti sitä, etten voinut tehdä yhtään postausta tässä välissä, kun en ollut edes tajunnut tyhjentää muistikortilta uusimpia kuvia koneelle. Lähdettiin sitten tänään hakemaan kameraa miehen työpaikalta tarkotuksena ottaa myös asukuvat samalla reissulla. Melkein perillä mies tajuaa, ettei sillä ole edes työpaikan avainta mukana joten palattiin takaisin kotiin hakemaan avain. Käytiin me kuitenkin tuolla reissulla ostamassa kevään ensimmäiset pehmikset, sillä pehmisautot ovat löytäneet taas tiensä levähdyspaikoille. Maistu kyllä hyvältä! Saatiin napsittua myös yllä olevat kuvat, vaikka ulkona oli kyllä kylmä tuuli, joka heitti hiukset ties miten ja kamera ei todellakaan ollut täynnä niitä onnistuneimpia kuvia.
Category: asut, kirpputori, muoti, ostokset
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
"Eihän elämää kannata elää, jos ei tavoita taivais...
Meidän paras hankinta vauvalle
Kuukauden suosikit - Helmikuu
CopyRight © | Theme Designed By Hello Manhattan